Arraz n Nobel di tfizikt
Arraz n Nobel di tfizikt d arraz amseggas tettak-it-id tkadimt tageldant i tussniwin n Swid i widak i d-ifkan ittekkiyen uzzanen (ifazen) s waṭas yakk deg tɣult n tfizikt. Arraz-a iga d yiwen seg 5 n warrazen i d-isnulfa Alfred Nobel deg useggas n 1895, dɣa arraz-a yebda yettunefk-d deg useggas n 1901.
Arraz n Nobel amezwaru deg tɣult n tfizikt yettunefk i umsenfizik Wilhelm Röntgen i lmend n yimeẓla islidanen i d-ifka ass mi i d-isnarem azenzar n X.
Dɣa anagar n 3 n tullas kan i yernan (irebḥen) arraz-a, tullas-a d: Marie Curie deg useggas n 1903, Maria Goeppert-Mayer deg useggas n 1963 yakk d Donna Strickland deg useggas n 2018.
kab_Latn kab_Latn kab_Latn kab_Latn